b'\n_START_ARTICLE_\nPenny board\n_START_PARAGRAPH_\nPenny board vrsta je malog i plasti\xc4\x8dnog skateboarda razli\xc4\x8ditih boja i dizajna. Lagani su jer se izra\xc4\x91uju od plastike. Penny Skateboards, tvrtka zaslu\xc5\xbena za popularizaciju penny boarda, promovira bosonogu vo\xc5\xbenju na penny boardovima.\n_START_SECTION_\nPovijest\n_START_PARAGRAPH_\nPlasti\xc4\x8dne skateboarde smislio je Larry Stevenson, biv\xc5\xa1i spasioc iz Los Angelesa, 1973. godine za svoj skateboard brend Makaha. U devedestim godina pojavilo se vi\xc5\xa1e brenda plasti\xc4\x8dnih skateboarda - Stereo Skateboards, Krooked Skateboards, Globe i drugi._NEWLINE_Ben Mackay iz Australije preradio je penny board i 2011. godine stvorio brend Penny Skateboards koji je u manje od jedne godine postao vrlo uspje\xc5\xa1an. Mackaya je potaknuo na ideju o osmi\xc5\xa1ljanju penny boarda njegov stari plasti\xc4\x8dni skateboard. Prije nego se bavio proizvodnjom i prodajom skateboarda, Mackay je bio postolar. Osim plasti\xc4\x8dnih, Penny Skateboards proizvodi i okoli\xc5\xa1u prihvatljive penny boarde - Penny Organic.\n_START_SECTION_\nMostovi\n_START_PARAGRAPH_\nMostovi (eng. trucks) povezuju kota\xc4\x8de s daskom penny boarda. Ve\xc4\x87inom su izra\xc4\x91eni od aluminija. Sastoje se od dva dijela - baze pri\xc4\x8dvr\xc5\xa1\xc4\x87ene na dasku i nosa\xc4\x8da kroz koji prolazi osovina. Izme\xc4\x91u baze i nosa\xc4\x8da nalaze umetci naj\xc4\x8de\xc5\xa1\xc4\x87e od gume. Ti umetci slu\xc5\xbee za lak\xc5\xa1e skretanje.\n_START_SECTION_\nKota\xc4\x8di\n_START_PARAGRAPH_\nKota\xc4\x8di penny boarda izra\xc4\x91eni su od poliuterana s plasti\xc4\x8dnom ili aluminijskom sredinom. Naj\xc4\x8de\xc5\xa1\xc4\x87e dimenzije kota\xc4\x8da penny boarda su 40 mm i 59 mm u promjeru. Tvrdo\xc4\x87a kota\xc4\x8da jedan je od va\xc5\xbenih elemenata. \xc5\xa0to su kota\xc4\x8di tvr\xc4\x91i to \xc4\x87e se penny board br\xc5\xbee kretati.\n_START_SECTION_\nDaska\n_START_PARAGRAPH_\nDaska je glavni element penny boarda. Pojavljuje se u razli\xc4\x8ditim oblicima i bojama. Daska penny boarda izra\xc4\x91ena je od plastike koja je fleksibilna, a zbog izdr\xc5\xbeljivosti mogu se izvoditi razni trikovi bez o\xc5\xa1te\xc4\x87enja na dasci.'